ПРОТОКОЛ № 25

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

14 септември 2016 г.
/сряда - 11,00 часа/

	Днес, 14 септември 2016 г. (сряда), 11,00 часа се проведе заседание на комисия „Съдебна карта, натовареност и съдебна статистика”  към ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА - отсъства
КАМЕН ИВАНОВ
МАРИЯ КУЗМАНОВА - отсъства
СОНЯ НАЙДЕНОВА	

	От администрацията на ВСС присъстват експертни сътрудници към комисията: 	Красимира Василева - началник отдел „ЮОДКВСС" в дирекция Правна,  и Емилия Петкова – главен експерт в отдел „САОД”, дирекция "ИТСС”.

	ПО ДНЕВНИЯ РЕД:

1. ОТНОСНО: Писмо изх. № 9001302/09.08.2016 г. от председателя на Софийски районен съд във връзка с решение на КСКНСС по протокол № 24/20.07.2016 г., т. 6 /вх.№ 11-07-1702/04.08.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за сведение писмо вх. № 11-07-1702/04.08.2016 г. от председателя на Софийски районен съд.
1.2. Писмото по т. 1.1. да се приобщи към материалите съгласно решението на КСКНСС по т. 6.3. по Протокол № 24/20.07.2016 г., като за следващото заседание на Комисията се добави и актуална информация за приключените процедури по реда на чл. 194 ЗСВ от 01.01.2016 г. до момента и актуални данни от регистъра на командированите магистрати.
1.3. Към материалите  по т. 1.2. да бъде приложена и информация за това как е променена натовареността от 01.01.2016 г. към момента с оглед всички приключени процедури по реда на чл. 194 ЗСВ за районните съдилища.

2. ОТНОСНО: Заявление рег. № 29/26.08.2016 г. от г-н Росен Росенов Босев за достъп до информация /вх.№ 45-10-031/26.08.2016 г./
Приложение: Справка по искане за достъп до информация от Росен Росенов Босев  (рег. № 29/26.08.2016 г., вх. № 45-10-031/26.08.2016 г./

Заявлението е постъпило по електронен път чрез формата "Заявление за достъп до информация" през интернет страницата на ВСС. В заявлението е визирана наличната документация във ВСС, свързана с изпълнението на т. 3.4.5. от Актуализирана стратегия за продължаване на реформата в съдебната система. Заявено е от лицето-заявител информацията да му бъде предоставена по електронен път на посочения в заявлението имейл.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема приложената справка. 
2.2. Да се изпрати отговор на г-н Росен Босев съгласно справката, като се допълни, че към настоящия момент се изготвят обобщаващи доклади и, че нарочни доклади по конкретните посочени мерки няма, дейността се отчита в рамките на цялостните данни.
2.3. Изпраща решението, заедно с приложената справка, на дирекция "Правна", за сведение.

3. ОТНОСНО: Писмо изх. № 3388/08.08.2016 г. от председателя на Апелативен съд-Пловдив /вх. № 11-04-368/11.08.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за сведение писмо вх. № 11-04-368/11.08.2016 г. от председателя на Апелативен съд - Пловдив.
3.2. Писмото по т. 3.1. да се приложи към доклада-анализ от ВКС, приет за сведение от Съдийската колегия на ВСС в заседанието на 13.09.2016 г. /Протокол № 15/13.09.2016 г., т. 5./ с оглед последващо обсъждане на докладите за дейността на апелативните съдилища.
3.3. Изпраща писмото по т. 3.1. и решението по т. 3.2. на главния секретар на ВСС за сведение и комплектоване на материалите.

4. ОТНОСНО: Доклад по Проект „Мониторинг на стратегически области в работата на Висшия съдебен съвет” от Фондация „Център за съдебна и разследваща журналистика” /вх.№ 96-00-387/08.08.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
Приема за сведение представения доклад по проект "Мониторинг на стратегически области в работата на ВСС" от Фондация "Център за съдебна и разследваща журналистика", вх. № 96-00-387/08.08.2016 г.

5. ОТНОСНО: Писмо изх. № 2374/27.07.2016 г. от и.д. председател на Специализиран наказателен съд /вх. № 11-06-1142/28.07.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. Приема за сведение писмо вх. № 11-06-1142/28.07.2016 г. от и.д.председателя на Специализиран наказателен съд.
	5.2. Изпраща писмото по т. 5.1. на работната група по наказателни дела, сформирана към комисията с решение по протокол № 22/29.06.2016 г., т.5, за сведение и съобразяване при изготвяне на предложения за промени в номенклатурата на статистическите кодове по наказателните дела и в Правилата за оценка на натовареността на съдилищата.

6. ОТНОСНО: Писмо изх.№ 539/27.07.2016 г. от председателя на Административен съд София-град /вх.№ 11-11-455/27.07.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. Приема за сведение писмо вх. № 11-11-455/27.07.2016 г. от заместник-председателя на Административен съд София-град.
6.2. Изпраща писмото по т. 6.1. на работната група по административни дела, сформирана към комисията с решение по протокол № 22/29.06.2016 г., т.5, за сведение и съобразяване при изготвяне на предложения за промени в номенклатурата на статистическите кодове по административни дела и в Правилата за оценка на натовареността на съдилищата.
6.3. Да се изпрати отговор на председателя на Административен съд София-град, съгласно уточненията в проведената дискусия.

7. ОТНОСНО: Писмо от Работната група по наказателни дела към КСКНСС /вх.№ 11-06-1149/01.08.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

7.1. Приема за сведение писмо вх. № 11-06-1149/01.08.2016 г. от заместник-председателя на Окръжен съд Варна.
	7.2. Изпраща писмото по т. 7.1. на всички членове на работната група по наказателни дела, сформирана към комисията с решение по протокол № 22/29.06.2016 г., т.5, за сведение и съобразяване при изготвяне на предложения за промени в номенклатурата на статистическите кодове по наказателни дела и в Правилата за оценка на натовареността на съдилищата.

8. ОТНОСНО: Писмо изх.№ 620/13.07.2016 г. от председателя на Районен съд-Кюстендил /вх.№ 11-07-1843/28.07.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

8.1. Приема за запознаване писмо вх. № 11-07-1843/28.07.2016 г. от председателя на Районен съд - Кюстендил.
8.2. С оглед възможността за допълване на статистическите форми или изменение на ПАС, отлага вземането на решение по т. 8 от настоящия дневен ред за следващото заседание, за събиране на допълнителна информация.

9. ОТНОСНО: Писмо изх.№ 413/28.07.2016 г. от председателя на Окръжен съд - Благоевград /вх.№ 11-06-1152/02.08.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

9.1. Приема за сведение писмо вх. № 11-06-1152/02.08.2016 г. от председателя на Окръжен съд - Благоевград, ведно с приложената към него докладна записка от системния администратор на Окръжен съд - Благоевград.
	9.2. Да бъде поканен представител на фирмата - разработчик на СИНС, за обсъждане на въпроса, поставен в докладната записка по т. 9.1., както и други въпроси, касаещи СИНС, поставени на срещата на работната група по гражданските и търговски дела, проведена на 29.07.2016 г. Становищата, застъпващи въпросите, касаещи СИНС да бъдат изпратени на фирмата-разработчик по електронната поща, за запознаване.

10. ОТНОСНО: Писмо изх.№ 255/25.08.2016 г. от председателя на Районен съд - Ихтиман /вх.№ 11-07-1997/29.08.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

10.1. Приема за сведение писмо вх. № 11-07-1997/29.08.2016 г. от председателя на Районен съд Ихтиман.
10.2. За следващото заседание на комисията да бъде подготвен  проект на писмо, съгласно указанията за работа със Системата за изчисляване на натовареността на съдиите /СИНС/. 

				ПРЕДСЕДАТЕЛ
				НА КОМИСИЯТА:              /п/
КАЛИН КАЛПАКЧИЕВ